Kurklių Stepono Kairio pagrindinė mokykla

Anykščių rajono Kurklių Stepono Kairio pagrindinė mokykla – buvusi dieninė, savarankiško mokymosi bendrojo lavinimo mokykla Kurkliuose (Anykščių raj.), Šviesos g. 2, vykdžiusi pradinio, pagrindinio ir papildomo ugdymo programas lietuvių kalba. Įstaigos kodas 290047820.Anykščių r. Kurklių Stepono Kairio pagrindinė mokykla. Aikos.smm.lt (tikrinta 2022-06-15). Dabar tai Anykščių A. Baranausko mokyklos skyrius.

Buvęs filialas – Anykščių rajono Kurklių pagrindinės mokyklos ikimokyklinio ugdymo skyrius.

 Istorija 
miniatiūra|250px|left

1782 m. Kurkliuose įsikūrė parapijinė mokykla, 1866 m. įsteigta valdinė pradžios mokykla, 1919–1940 m. pradžios mokykla. 1940 m. mokykla perorganizuota į šešių skyrių pradinę, 1945 m. – į septynmetę, 1956 m. – į vidurinę. 1980 m. pagal individualų ir originalų projektą pastatyta vidurinė mokykla, kuri talpina apie 400 mokinių. 2001 m., mažėjant mokinių skaičiui, reorganizuota į Kurklių pagrindinę mokyklą. 2008 m. suteiktas Nepriklausomybės akto signataro Stepono Kairio (1879–1964) vardas. 2019 m. Kurklių mokykla prijungta prie Anykščių A. Baranausko mokyklos kaip skyrius.

 Direktoriai 
 1943 m. Mykolas Stulgys
 1961 m. Vytautas Diemedžiūnas
 1965 m. Vytautas Virvičius
 1975 m. Osvaldas Zaukevičius
 1994 m. Virgaudas Mikučionis
 2001 m. Robertas Šeibokas
 2004 m. Jūratė Kašinskienė, buvusi mokyklos mokinė

 Žymūs mokiniai 
 1888 m. Steponas Kairys, signataras
 Aldona Džiugaitė-Aleškevičienė, pirmoji Lietuvos fizikos-matematikos mokslų daktarė
 Vladas Rajeckas, profesorius
 Paulius Kavaliauskas, geografijos mokslų daktaras
 Zenonas Žukas, baleto šokėjas
 Alfonsas Leonavičius, baleto šokėjas
 Albinas Krivickas, baleto šokėjas
 Algis Pereckas, baleto šokėjas
 Algimantas Bružas, aktorius
 Juozas Zavaliauskas, juokų meistras, konferansje
 Povilas Valaika, menotyrininkas

 Šaltiniai 

 Nuorodos 
 Mokyklos svetainė 

Kategorija:Kurkliai
Kategorija:Anykščių rajono savivaldybės mokyklų skyriai